stanford-oval/wikipedia huggingface dataset:
รถไฟฟ้าสิงคโปร์ สายตะวันออกเฉียงเหนือ
รายชื่อสถานี

สายนี้มีสถานี 16 สถานีจากฮาร์บอร์ฟรอนต์ไปยังพังกอล  สถานีที่ 17 ชื่อว่า พังกอลโคสต์ จะเปิดให้บริการในปี 2024.
| รหัสสถานี | ชื่อสถานี | ภาพประกอบ | เดินทางต่อไปยัง > .. ได้ที่สถานีนี้ | เปิดเมื่อ |
| --- | --- | --- | --- | --- |
|  NE1  CC29  | ฮาร์บอร์ฟรอนต์ HarbourFront |  |  Circle Line  ― HarbourFront  |  20 June 2003;   21 ปีที่แล้ว |
|  NE3  EW16  TE17   | อูแทรม พาร์ค Outram Park |  |  East–West Line   Thomson–East Coast Line  |  20 June 2003;   21 ปีที่แล้ว |
|  NE4  DT19   | ไชนาทาวน์ Chinatown |  |  Downtown Line  |  20 June 2003;   21 ปีที่แล้ว |
|  NE5   | คลาร์ค เควย Clarke Quay |  | — |  20 June 2003;   21 ปีที่แล้ว |
|  NE6  NS24  CC1   | โดบีกอต Dhoby Ghaut |  |  North–South Line   Circle Line  |  20 June 2003;   21 ปีที่แล้ว |
|  NE7  DT12   | ลิตเติ้ล อินเดีย Little India |  |  Downtown Line  |  20 June 2003;   21 ปีที่แล้ว |
|  NE8   | แฟร์เรอร์ พาร์ค Farrer Park |  | — |  20 June 2003;   21 ปีที่แล้ว |
|  NE9   | บุนเค็ง Boon Keng |  | — |  20 June 2003;   21 ปีที่แล้ว |
|  NE10   | โพโทง พาซี Potong Pasir |  | — |  20 June 2003;   21 ปีที่แล้ว |
|  NE11   | วูดเล็ก Woodleigh |  | — |  20 June 2011;   13 ปีที่แล้ว |
|  NE12  CC13   | เซรางกูน Serangoon |  |  Circle Line  ― Serangoon |  20 June 2003;   21 ปีที่แล้ว |
|  NE13   | โควัน Kovan |  | — |  20 June 2003;   21 ปีที่แล้ว |
|  NE14  CR8   | ฮูแกง Hougang |  |  Cross Island Line  (2030) ― Hougang Central |  20 June 2003;   21 ปีที่แล้ว |
|  NE15   | สถานีป่วงกก Buangkok |  | — |  15 January 2006;   18 ปีที่แล้ว |
|  NE16  STC   | เซ็งกัง Sengkang |  |  Sengkang LRT  ― Sengkang |  20 June 2003;   21 ปีที่แล้ว |
|  NE17  PTC  CP4   | พังกอล Punggol |  |  Punggol LRT   CRL Punggol Extension  (2032) ― Punggol |  20 June 2003;   21 ปีที่แล้ว |
NEL extension (แล้วเสร็จในปี 2024)
|  NE18   | พังกอล โคสต์ Punggol Coast |  | — |  2024;   0 ปีที่แล้ว |
แหล่งข้อมูลอื่น

North East Line
North East Line (SBS Transit)
ปีเตอร์ ลินช์

| ปีเตอร์ ลินช์ |
| --- | --- |
เกิด:  (1944-01-19) 19 มกราคม ค.ศ. 1944 (80 ปี) Newton, Massachusetts, U.S.
ศิษย์เก่า: Boston College (BA)  The Wharton School (MBA)
อาชีพ: นักลงทุน, ผู้จัดการทุนกองรวม, นักการกุศล
นายจ้าง: Fidelity Investments (1966 - 1990)
มีชื่อเสียงจาก: ผู้จัดการกองทุนเมเจลลัน
คู่สมรส: Carolyn Lynch (d. 2015)
ปีเตอร์ ลินช์ (อังกฤษ: Peter Lynch) เกิดเมื่อวันที่ 19 มกราคม ค.ศ. 1944 เป็นนักลงทุนและผู้จัดการกองทุนรวม ปีเตอร์ ลินช์บริหารกองทุนที่มีชื่อว่ากองทุนมาเจลลัน (Magellan Fund) ซึ่งอยู่ภายใต้สังกัดของบริษัทหลักทรัพย์จัดการกองทุนฟิเดลลิตีอินเวสเมนส์ (Fidelity Investments) ผลงานการบริหารกองทุนมาเจลลัน ของปีเตอร์ ลินช์ระหว่างปี ค.ศ. 1977 ถึง ค.ศ. 1990 ทำผลตอบแทนจากการลงทุนเฉลี่ยต่อปีได้ 29.2% ต่อปี ในช่วงที่เขาบริหารกองทุน กองทุนของปีเตอร์ ลินช์เติบโตจาก 18 ล้านเหรียญเป็น 14,000 ล้านเหรียญ แนวคิดในการลงทุนที่มีชื่อเสียงของปีเตอร์ ลินช์คือจงลงทุนในหุ้นที่คุณรู้จักและจงมองหาหุ้น 10 เด้ง ปีเตอร์ ลินช์มีผลงานหนังสือหลายเล่ม เล่มที่มีชื่อเสียงมากที่สุดคือ เหนือกว่าวอลล์สตรีท (One Up on Wall Street)
ปากานี อูไอรา
อูไอรา โรสเตอร์

ในวันที่ 11 กุมภาพันธ์ ค.ศ. 2015 ปากานี ยืนยันกับทาง จีทีสปีริต (GTspirit) ว่าจะเปิดตัวรุ่นโรสเตอร์เปิดประทุน ในงานเจนีวามอเตอร์โชว์ 2016 โดยยังคงใช้เครื่องยนต์ 6.0 ลิตร ทวิน-เทอร์โบ V12 ของเมอร์เซเดส เช่นเดิม แต่แรงม้าเพิ่มเป็น 732 ตัว
อูไอรา บีซี

ในที่สุด Pagani ได้เปิดเผยข้อมูลของ Huayra รุ่นพิเศษเป็นที่เรียบร้อยแล้วซึ่งชื่อของมันคือ Huayra BC ที่ย่อมาจาก Benny Caiola ผู้ที่เป็นเพื่อนกับ Horacio Pagani ผู้ก่อตั้งแบรนด์และยังเป็นลูกค้าคนแรกของรถยนต์ยี่ห้อนี้อีกด้วย สำหรับความพิเศษของ Huayra BC นั้นอยู่ที่ชุดแต่งเพิ่มแรงกด, การลดน้ำหนัก, และเพิ่มสมรรถนะ
เครื่องยนต์ยังคงเป็นตัวเดิม  AMG V12 6.0 ลิตร เทอร์โบคู่แต่ได้รับการแต่งเพิ่มจนมีกำลังเพิ่มขึ้นเป็น 800 แรงม้า (PS) ที่ 5,800 รอบ/ นาทีและแรงบิดสูงสุด 112.12 กก-ม. (1,100 นิวตันเมตร) ที่ 2,250-4,500 รอบ/ นาทีจับคู่กับเกียร์อัตโนมัติ Sequential 7 จังหวะส่งกำลังลงล้อคู่หลังโดยที่ระบบส่งกำลังนั้นได้รับปรับแต่งจนความเร็วที่ใช้ในการเปลี่ยนเกียร์นั้นลดลงจาก 150 มิลลิวินาทีเหลือ 75 มิลลิวินาที แถมน้ำหนักยังเบาลงกว่าเดิมอีก 40% ด้วย
อูไอรา บีซี โรสเตอร์

เผยโฉม Pagani Huayra Roadster BC ไฮเปอร์คาร์เวอร์ชันเปิดประทุนโมเดลท็อปไลน์ที่ทรงพลังที่สุดในตระกูล Huayra นับตั้งแต่เปิดตัวครั้งแรกในปี 2012
Huayra Roadster BC จะมีจำนวนการผลิตเพียง 40 คันในโลกเท่านั้นซึ่งเท่ากับรถรุ่นอื่นๆ ของ Pagani และทุกคันถูกอัครมหาเศรษฐีจับจองหมดเกลี้ยงแล้ว
แชสซีส์ของ Huayra Roadster BC เป็นเทคโนโลยีคาร์โบ-เทเนียมที่ทาง Pagani พัฒนาขึ้นมาเอง ไม่เพียงมีน้ำหนักเบาแต่ยังแข็งแกร่งอย่างมาก ตัวรถมีน้ำหนักเพียง 1,250 กก. ซึ่งเมื่อเทียบกับพละกำลังแล้วถือว่ายอดเยี่ยมจนน่าขนลุกเลยทีเดียว
อูไอรา อิโมลา

Pagani Imolaซึ่งถูกตั้งชื่อตามสนามแข่งรถที่ถูกใช้เป็นสถานที่ปรับจูนและพัฒนารถด้วยการขับรวมเป็นระยะทาง 16,000 กิโลเมตร เป็นรถที่ถูกวิศวกรรมใหม่ให้มีความดุดันขึ้นจากรุ่น Huayra โดยเครื่องยนต์ที่ใช้กับรถเป็นเวอร์ชันอัพเกรดของเครื่อง V12 6 ลิตร ทวินเทอร์โบจาก Mercedes จนทำให้มีกำลังสูงสุด 827 แรงม้า แรงบิดสูงสุด 1,100 นิวตัน-เมตร และใช้เกียร์แมนนวล Xtrac 7 สปีด ส่งกำลังสู่ล้อหลัง โดยที่มีการลดเวลาในการเปลี่ยนเกียร์ลงจากรุ่นก่อนหน้าจากการเพิ่มระบบใหม่ที่ทาง Pagani เรียกว่า Smart Gas เข้าไป อย่างไรก็ตามทาง Pagani ไม่ได้ระบุสมรรถนะด้านอัตราเร่งรวมไปถึงความเร็วสูงสุดของไฮดปอร์คาร์รุ่นใหม่เอา ไว้
อูไอรา อาร์

Zonda R หนึ่งในตัวเทพที่อยู่มายาวนานกว่า 12 ปี แล้ว ถึงเวลากับ Huayra R เข้ามารับช่วงต่อ มันจะโหดดุดันเหนือกว่ารุ่นพี่ของมันแค่ไหนมาดูข้อมูลกันครับ
Huayra R ตัวขับในสนามสุดเอ็กซ์ตรีมแห่งปี 2021 น้ำหนักรถเปล่าเบาสุดขั้วเพียง 1,050 กก. โดดเด่นด้วยแซสซีโมโนค๊อกใหม่แบบ Carbo-Titanium HP62 G2 และ Carbo-Triax HP62 ทนต่อการหักงอเพิ่มขึ้น 51% และทนแรงบิดเพิ่มขึ้น 15% เมื่อเทียบกับ Huayra ปกติ ตัวถังรูปทรงดุดันมาพร้อมอากาศพลศาสตร์ระดับสุดยอด สามารถสร้างแรงกดได้สูงถึง 1,000 กก. ที่ความเร็ว 320 กม./ชม. จะเห็นช่องลมมากมายรอบตัวรถทำหน้าที่แตกต่างกันทั้งลดแรงต้านอากาศ,ระบายความร้อนเครื่องยนต์, ระบายความร้อนระบบเบรก ระบบเบรกโดยทาง Brembo CCM-R คาร์บอน-เซรามิค จานหน้าขนาดใหญ่ 410 มม. คาลิปเปอร์ 6 สูบ กับจานหลังขนาด 390 มม. คาลิปเปอร์ 4 สูบ ใส่ล้อฟอร์จขนาด 19 นิ้ว พร้อมยางสลิค Pirelli P-Zero ช่วงล่างใช้วัสดุฟอร์จอะลูมิเนียมอิสระปีกนกคู่ทั้ง 4 ล้อ โช้คอัพเป็นแบบแอคทีฟควบคุมด้วยอิเล็กทรอนิกส์ ที่จะทำงานประสานกับระบบแอร์โรไดนามิกตัวรถ ทำให้ผู้ขับควบคุมรถแน่นหนึบมั่นใจในทุกสภาพถนน
ภายในห้องโดยสารจะเน้นความดิบขั้นสุด แต่ก็ยังแฝงความเนี๊ยบทุกจุดตามสไตล์ Pagani เบาะนั่งแบบยึดติดกับตัวถัง พวงมาลัยปรับระดับความสูง-ยาว ได้ และถอดได้เพื่อเข้าออกรถสะดวก มีแผงควบคุมตั้งค่าตัวรถ ระบบสื่อสาร ใส่มาเท่าที่จำเป็น พร้อมจอที่คอนโซลกลางที่บันทึกข้อมูลการขับขี่ในสนามไว้ครบถ้วน
Huayra R  ใช้ขุมพลัง V12-R ที่น้ำหนักเบาเพียง 198 กก. ขนาด 6.0 ลิตร V12 N/A ลากขีดแดงสุดที่ 9,000 รอบ ทำกำลังสูงสุด 850 แรงม้า ที่ 8,250 รอบ/นาที แรงบิดสูงสุด 750 นิวตัน-เมตร ที่ 5,500-8,300 รอบ/นาที ส่งกำลังด้วยเกียร์ 6 สปีด ซีเควนเซียล ใหม่ล่าสุดทำงานฉับไวแถมเบาเพียง 80 กก. เท่านั้น
Pagani Huayra R จะผลิตในจำนวนจำกัดเพียง 30 คัน พร้อมเปิดราคาเริ่มต้นที่ 2.6 ล้านยูโร ตีเงินไทยก็เบาๆ 95 ล้านบาท ยังไม่รวมภาษีนำเข้า
อูไอรา โคดาลุนก้า

เมื่อวันที่ 16 มีนาคม 2022 ปากานี เปิดตัว อูไอรา โคดาลุนก้า ในฐานะรถยนต์ Hyper-GT คันแรกของค่าย ใช้ขุมพลัง V12-R ที่น้ำหนักเบาเพียง 198 กก. ขนาด 6.0 ลิตร V12 N/A ลากขีดแดงสุดที่ 9,000 รอบ ทำกำลังสูงสุด 840 แรงม้า ที่ 8,250 รอบ/นาที แรงบิดสูงสุด 1,100 นิวตัน-เมตร ที่ 5,500-8,300 รอบ/นาที ส่งกำลังด้วยเกียร์ 6 สปีด ซีเควนเซียล ใหม่ล่าสุดทำงานฉับไวแถมเบาเพียง 80 กก. เท่านั้น
อย่างที่ทราบกันว่าการที่จะได้ครอบครอง Pagani สักคันนั้นคุณจะต้องเป็นคนที่รวยมากๆ เพราะรถไฮเปอร์คาร์แบรนด์นี้มีราคาที่มหาโหด เนื่องจากรถแต่ละคันผลิตออกมาในจำนวนที่น้อยมากๆ ตัวอย่างเช่น Pagani Huayra รุ่นมาตรฐานนั้นมีราคาเริ่มต้นอยู่ที่ 2.4 ล้านดอลลาร์ (84 ล้านบาท) ซึ่งหากรวมภาษีในประเทศไทยอาจมีราคาทะลุ 200 ล้านบาท และหากคุณรู้สึกว่ารถเวอร์ชั่นมาตรฐานยังสะท้อนความเป็นตัวตนของคุณไม่เพียงพอ เราขอแนะนำ Huayra Codalunga Long-Tail สำหรับ Huayra Codalunga Long-Tail เป็นโปรเจกซึ่งเกิดจากลูกค้า 2 คนที่มีความชื่นชอบใน Pagani เป็นอย่างมาก แต่พวกเขาอยากได้รถในสไตล์ Long-Tail หรือรถที่มีช่วงท้ายยาวมากกว่าปกติ ซึ่งรถในลักษณะนี้นิยมใช้ในการแข่งขัน Endurance หรือการแข่งขันความอดทน เช่น การแข่งขัน 24 Hours of Le Mans รวมถึงมีการดีไซน์และเอกลักษณ์ที่เจ้าของรถสามารถคัสตอมเองได้ทั้งหมด เหมือนกับการตัดชุดสูทดีๆสักชุดที่เข้าตัวของผู้สวมใส่มากที่สุด
สำหรับ Huayra Codalunga Long-Tail จะถูกสร้างขึ้นมาเพียงแค่ 5 คันบนโลกเท่านั้น โดยมันมีราคาเปิดตัวอยู่ที่ 7.2 ล้านดอลลาร์ หรือคิดเป็นเงินไทยราวๆ 253 ล้านบาท (ยังไม่รวมภาษีนำเข้าและภาษีอื่นๆ)
Pagani Huayra Roadster
Huayra BC
Huayra BC Roadster
Pagani Huayra BC Roadster at Milano Monza Motor Show 2021
Huayra Imola
Pagani Huayra R at Milano Monza Motor Show 2021.
rear view
Huayra Codalunga at the Goodwood Festival of Speed 2022.
ปีเตอร์ คัลชอร์

| ปีเตอร์ คัลชอร์ |
| --- | --- |
เกิด: 15 มีนาคม พ.ศ. 2516
ปีเตอร์ คัลชอร์ (อังกฤษ: Peter Culshaw) นักมวยสากลชาวอังกฤษ เกิดเมื่อ 15 มีนาคม พ.ศ. 2516 ที่เมืองลิเวอร์พูล ประเทศอังกฤษ สถิติการชก 27 ครั้ง ชนะ 24 (น็อค 12) เสมอ 1 แพ้ 2
เกียรติประวัติ

แชมป์เครือจักรภพอังกฤษรุ่นฟลายเวท
ชิง 25 มิถุนายน 2539 ชนะน็อค ดาเนียล วาลด์ ยก 3 ที่ อังกฤษ
ป้องกันแชมป์ครั้งที่ 1, 27 กันยายน 2539 ชนะน็อค จาเมส วาเนเน ยก 7 ที่ อังกฤษ
เสียแชมป์ 11 กันยายน 2540 แพ้น็อค แอด เลวิส ยก 8 ที่ อังกฤษ
แชมป์โลกรุ่นฟลายเวท WBU
ชิง 24 ตุลาคม 2541 ชนะน็อค มาซูกิซี มาราลี ยก 7 ที่ อังกฤษ
ป้องกันแชมป์ครั้งที่ 1, 5 มีนาคม 2542ชนะคะแนน โซลิเล เอ็มบิทยี ที่ อังกฤษ
ป้องกันแชมป์ครั้งที่ 2, 15 พฤษภาคม 2542 ชนะน็อค เอเดรียน คริสเตียน ออกฮัว ที่ อังกฤษ
ป้องกันแชมป์ครั้งที่ 3, 9 มีนาคม 2543 ชนะคะแนน ออสการ์ อันดราเด้ ที่ อังกฤษ
ป้องกันแชมป์ครั้งที่ 4, 24 พฤษภาคม 2543 ชนะคะแนน จาคอป มัตลาลา ที่ แอฟริกาใต้
ป้องกันแชมป์ครั้งที่ 5, 11 พฤศจิกายน 2543 ชนะน็อค ดิมิตาร์ อลิปิเอฟ ยก 1 ที่ อังกฤษ
ป้องกันแชมป์ครั้งที่ 6, 9 มิถุนายน 2544 ชนะน็อค เอียน นาปา ยก 8 ที่ อังกฤษ
แชมป์โลกรุ่นจูเนียร์แบนตัมเวท WBF
ชิง 29 พฤศจิกายน 2545 ชนะคะแนน นเซเด เซซาเน ที่ อังกฤษ
ป้องกันแชมป์ครั้งที่ 1, 29 มีนาคม 2546 ชนะคะแนน วันดี สิงห์วังชา ที่ อังกฤษ
สละแชมป์
ปีเตอร์ เทย์เลอร์

| ข้อมูลส่วนตัว |
| --- | --- | --- | --- |
ชื่อเต็ม:  ปีเตอร์ โทมัส เทย์เลอร์
วันเกิด:  2 กรกฎาคม ค.ศ. 1928(1928-07-02)
สถานที่เกิด:  นอตทิงแฮม
วันเสียชีวิต:  4 ตุลาคม ค.ศ. 1990(1990-10-04) (62 ปี)
สถานที่เสียชีวิต:  มายอร์กา สเปน
ส่วนสูง:  1.88 m (6 ft 2 in)
ตำแหน่ง:  ผู้รักษาประตู
ปีเตอร์ โทมัส เทย์เลอร์ (อังกฤษ: Peter Thomas Taylor; 2 กรกฎาคม 1928 - 4 ตุลาคม 1990) เป็นอดีตนักฟุตบอลอาชีพและผู้จัดการทีมชาวอังกฤษ ในฐานะผู้รักษาประตู เขาเป็นนักเตะที่ไม่มีชื่อเสียง แต่เขามีชื่อเสียงเมื่อทำงานเป็นผู้ช่วยผู้จัดการทีมเคียงข้างไบรอัน คลัฟที่ดาร์บีเคาน์ตีและนอตทิงแฮมฟอเรสต์ โดยคว้าแชมป์ดิวิชัน 1 กับทั้งสองสโมสรและยูโรเปี้ยน คัพ 2 สมัยกับนอตทิงแฮมฟอเรสต์
เขาเข้าร่วมทีมคอเวนทรีซิตีในปี ค.ศ. 1945 และได้เป็นผู้รักษาประตูมือ 1 ในฤดูกาล 1953-54 ก่อนที่เขาจะถูกขายให้มิดเดิลส์เบรอในราคา 3,500 ปอนด์ในปี ค.ศ. 1955 และเป็นผู้รักษาประตูให้กับมิดเดิลส์เบรอเป็นเวลา 4 ฤดูกาลเต็ม เขาเสียตำแหน่งในทีมชุดแรกในปี ค.ศ. 1960 และในเดือนมิถุนายน ค.ศ. 1961 เขาย้ายไปร่วมทีมพอร์ทเวลด้วยค่าตัว 750 ปอนด์ เขาย้ายไปร่วมทีมนอกลีกอย่าง เบอร์ตัน อัลเบี้ยน ในเดือนพฤษภาคม ค.ศ. 1962 โดยเขาแขวนถุงมือที่นี่ เขาเริ่มเรียนรู้อาชีพผู้จัดการทีมจาก แฮร์รี่ สตอเรอร์ ผู้จัดการทีมคอเวนทรีในขณะนั้น และสร้างความสัมพันธ์ที่ใกล้ชิดกับไบรอัน คลัฟกองหน้ามิดเดิ้ลส์เบรอ ซึ่งเป็นรุ่นน้องที่อ่อนกว่าเขา 6 ปี
ปีเตอร์ บิลลิงสลีย์

| ปีเตอร์ บิลลิงสลีย์ |
| --- | --- |
Billingsley at the 2014 ATX TV Festival for Sullivan and Son
เกิด: Peter Michaelsen or Peter Billingsley-Michaelsen (disputed)  (1971-04-16) เมษายน 16, 1971 (53 ปี) New York City, New York, U.S.
อาชีพ: Actor, producer, director
ปีปฏิบัติงาน: 1978–present
ปีเตอร์ บิลลิงสลีย์ (อังกฤษ: Peter Billingsley; เกิด 16 เมษายน พ.ศ. 2514) หรือที่รู้จักกันในชื่อ ปีเตอร์ ไมเคิลเซน (Peter Michaelsen)  และ ปีเตอร์ บิลลิงส์ลีย์-ไมเคิลเซน (Peter Billingsley-Michaelsen)  เป็นนักแสดง, ผู้กำกับ และโปรดิวเซอร์ชาวอเมริกัน บทบาทการแสดงของเขา ได้แก่ Ralphie Parker ในภาพยนตร์เรื่อง A Christmas Story ปี ค.ศ. 1983, Jack Simmons ใน The Dirt Bike Kid, Billy ใน Death Valley และ Messy Marvin ในโฆษณาน้ำเชื่อมช็อกโกแลตของ Hershey ในช่วงปี ค.ศ. 1980 เขาเริ่มอาชีพของเขาตั้งแต่ยังเป็นทารกในโฆษณาทางโทรทัศน์
ปีเตอร์ ควิลล์ (จักรวาลภาพยนตร์มาร์เวล)

| ปีเตอร์ ควิลล์ |
| --- | --- |
ตัวละครใน จักรวาลภาพยนตร์มาร์เวล
ปรากฏครั้งแรก: รวมพันธุ์นักสู้พิทักษ์จักรวาล (2014)
เค้าโครงจาก: สตาร์-ลอร์ด โดย สตีฟ เอ็นเกิลฮาร์ต สตีฟ แกน
ดัดแปลงโดย:   เจมส์ กันน์  นิโคล เพิร์ลแมน 
แสดงโดย:   คริส แพร็ตต์  Wyatt Oleff (วัยเด็ก) 
ข้อมูลตัวละครในเรื่อง
ชื่อเต็ม: ปีเตอร์ เจสัน ควิลล์
นามแฝง:   สตาร์-ลอร์ด 
ชื่อเล่น: แฟลช กอร์ดอน
เผ่าพันธุ์: มนุษย์/เซเลสเชียล
สังกัด:   การ์เดียนส์ออฟเดอะกาแล็กซี่  ราเวเจอร์ส 
ครอบครัว:   เมเรดิธ ควิลล์ (มารดา)  อีโก้ (บิดาผู้ให้กำเนิด)  ยอนดู อูดอนต้า (พ่อบุญธรรม) 
คนสำคัญ: กาโมรา
ปีเตอร์ ควิลล์ (อังกฤษ: Peter Quill) เป็นตัวละครที่แสดงโดย คริส แพร็ตต์ ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งบางครั้งรู้จักกันในชื่อ สตาร์-ลอร์ด ซึ่งมีพื้นฐานมาจากตัวละครมาร์เวลคอมิกส์ที่มีชื่อเดียวกัน
ควิลล์ได้ปรากฏตัวในภาพยนตร์ MCU สี่เรื่องโดยเริ่มจาก รวมพันธุ์นักสู้พิทักษ์จักรวาล ในปี พ.ศ. 2557 ซึ่งเขาเป็นหนึ่งในตัวละครนำ ตัวละครปรากฏตัวอีกครั้งในบทนำใน รวมพันธุ์นักสู้พิทักษ์จักรวาล 2 ในปี พ.ศ. 2560 ตามด้วยการปรากฏตัวที่เล็กลง แต่มีความสำคัญใน อเวนเจอร์ส: มหาสงครามล้างจักรวาล และการปรากฏตัวรวมพลใน อเวนเจอร์ส: เผด็จศึก ควิลล์กลับมาในเรื่อง ธอร์: เลิฟแอนด์ธันเดอร์, เดอะการ์เดียนส์ออฟเดอะกาแล็กซี่ฮอลิเดย์สเปเชียล และ รวมพันธุ์นักสู้พิทักษ์จักรวาล 3
เมโทรเรล (ลอสแอนเจลิส)

เมโทรเรล เป็นระบบขนส่งมวลชนความเร็วสูงในเมืองลอสแอนเจลิส ประกอบด้วยหกส้นทาง แบ่งเป็น รถไฟใต้ดิน 2 สาย และรถไฟฟ้ารางเบา 4 สาย จำนวน 80 สถานี ผู้โดยสารเฉลี่ยรายวัน 362,904 คน ดำเนินการโดย Los Angeles County Metropolitan Transportation Authority ตั้งแต่ ค.ศ. 1990
โครงข่ายปัจจุบัน > เส้นทาง > รถไฟรางเบา

เส้นทางรถไฟฟ้าของเมโทรเรล
ดูเพิ่ม

รายชื่อระบบขนส่งมวลชนความเร็วสูง
แหล่งข้อมูลอื่น

เว็บไซต์ทางการ
Gold Line - Foothill Extension เก็บถาวร 2008-05-20 ที่ เวย์แบ็กแมชชีน — Construction Authority website
History of the Metro Rail System เก็บถาวร 2007-03-11 ที่ เวย์แบ็กแมชชีน
The Transit Coalition เก็บถาวร 2009-02-16 ที่ เวย์แบ็กแมชชีน
Network map (to-scale)
Los Angeles Metro System on Google Maps
Google map of Metro Rail Stations
ปีเตอร์ เอบดอน

| --- | --- |

เกิด:  (1970-08-27) 27 สิงหาคม ค.ศ. 1970 (54 ปี) อิสลิงตัน ลอนดอน อังกฤษ
สัญชาติ:  อังกฤษ
ฉายา: Ebbo The Ebdonator The Force Psycho
ปีที่เริ่มเล่นอาชีพ: 1991–2020
อันดับสูงสุด: 3 (1996/97 & 2002/03)
อันดับในปัจจุบัน: 20
เบรกสูงสุด: 147 (สองครั้ง)
จำนวนเซนจูรีเบรก: 300 (เมษายน 2012)
รายการแข่งขันที่ชนะ
รายการสะสมคะแนนที่ชนะ: 9
รายการไม่สะสมคะแนนที่ชนะ: 3
เวิลด์แชมเปียน: 2002
ปีเตอร์ เอบดอน (อังกฤษ: Peter Ebdon) เป็นอดีตนักสนุกเกอร์อาชีพชาวอังกฤษ อดีตผู้คว้าแชมป์ในรายการเวิลด์แชมเปียน 2002 และยูเคแชมเปียนชิป 2005 สไตล์การเล่นของเขาเป็นที่รู้จักกันดีที่เน้นความละเอียดและช้าเป็นพิเศษในการเล่น เอบดอนเป็นผู้เล่นที่เข้าเบรกดีและรวมเซนจูรีเบรกได้มากกว่า 300 ครั้งในการเล่นอาชีพของเขา
รามชนมภูมิ

นเรนทระ โมที นากยรัฐมนตรีอินเดียประกอบพิธี "ภูมิบูชา" เมื่อปี 2020 สำหรับการก่อสร้างรามมนเทียร ตรงที่ที่เชื่อว่าเป็นสถานที่ประสูติของพระราม ในอโยธยา
รามชนมภูมิ (สันสกฤต: राम जन्मभूमि; แปลว่า ที่ประสูติของพระราม) เป็นสถานที่ที่สันนิษฐานว่าเป็นที่ประสูติของพระราม อวตารองค์ที่เจ็ดของพระวิษณุ ในรามายณะระบุว่าที่ประสูติของพระรามอยู่บนฝั่งแม่น้ำสรยู ในนคร "อโยธยา" เชื่อกันว่าคืออโยธยา ซึ่งปัจจุบันเป็นส่วนหนึ่งของรัฐอุตตรประเทศในประเทศอินเดีย
ชาวฮินดูบางส่วนอ้างว่าชนมภูมิของพระรามอยู่ที่อโยธยาในรัฐอุตตรประเทศ ตรงจุดที่เป็นที่ตั้งของมัสยิดบาบรีในอดีตโดยแน่นอน ทฤษฎีดังกล่าวเชื่อว่า จักรวรรดิโมกุลได้ทุบทำลายวิหารในศาสนาฮินดูที่ตั้งอยู่ตรงจุดที่เป็นชนมภูมิของพระรามพอดี และสร้างมัสยิดขึ้นแทนที่ ผู้ที่ปฏิเสธทฤษฎีนี้ระบุว่าคำกล่าวอ้างดังกล่าวปรากฏขึ้นครั้งแรกในศตวรรษที่ 18 และไม่มีหลักฐานยืนยันว่า ณ จุดตรงนั้เป็นชนมภูมิของพระรามจริง ๆ สถานที่อื่น ๆ ทั้งในอินเดียส่วนอื่น, ในเนปาล และอัฟกานิสถาน ล้วนเคยมีผู้เสนอว่าเป็นชนมภูมิที่เป็นไปได้ของพระราม ข้อถกเถียงกรณีดังกล่าวเรียกว่า กรณีพิพาทอโยธยา ซึ่งมีทั้งแง่มุมทางการเมือง ประวัติศาสตร์ และสังคมกับศาสนา โดยมีศูนย์กลางอยู่ที่ว่าที่ตั้งของมัสยิดบาบรี และวิหารฮินดูที่มีอยู่ก่อนหน้า แท้จริงแล้วเป็นชนมภูมิแท้จริงของพระรามหรือไม่
ในปี 1992 เหตุการณ์การทุบทำลายมัสยิดบาบรีโดยกลุ่มชาตินิยมฮินดูกระตุ้นให้เกิดความรุนแรงขึ้นระหว่างชุมชนชาวฮินดูกับมุสลิมไปทั่ว ข้อพิพาททางกฎหมายของมัสยิดได้ถูกตัดสินโดยศาลสูงสุดอินเดียระหว่างเดือนสิงหาคมถึงตุลาคม 2019 โดยคำตัดสินสุดท้ายมีคำสั่งให้ส่งมอบที่ดินดังกล่าวแก่ทรัสต์ชาวฮินดูเพื่อใช้ในการสร้างศาสนสถานของฮินดูขึ้น
ที่ตั้งของมัสยิดบาบรี

รามายณะ มหากาพย์ของฮินดูซึ่งมีส่วนที่เก่าแก่ที่สุดอายุย้อนไปถึง 1000 ปีก่อนคริสต์กาล ระบุว่าราชธานีของพระรามคือกรุงอโยธยา ตามความเชื่อฮินดูพื้นถิ่น ที่ตั้งของอดีตมัสยิดบาบรีในอโยธยาซึ่งได้ถูกทำลายไปแล้วนั้น เป็นจุดที่เป็นที่ประสูติของพระรามพอดี เชื่อว่ามัสยิดบาบรีก่อสร้างขึ้นในปี 1528–29 โดยบุคคลนามว่า 'มีร์ บากี' (Mir Baqi; เป็นไปได้ว่าคือ บากี ตัชกันดี) ผู้นำทัพในรัชสมัยของจักรพรรดิบาบูร์ (ค.1526–1530) แห่งโมกุล อย่างไรก็ตาม นักประวัติศาสตร์พบว่าหลักฐานเชิงประวัติศาสตร์ของความเชื่อเหล่านี้มีอยู่น้อยมาก
นักบวชมิชชันนารีคณะเยสุอิต โยเซฟ ทีเฟนทาเลอร์ เดินทางไปที่มัสยิดบาบรีระหว่างปี 1766 ถึง 1771 และบันทึกไว้ว่า ไม่จักรพรรดิออรังเซพ (ค.1658–1707) ก็ จักรพรรดิบาบูร์ ได้ทุบทำลายป้อมปราการรามโกฏซึ่งรวมถึงวิหารที่ชาวฮินดูเชื่อว่าเป็นสถานที่ประสูติของพระราม มัสยิดหลังหนึ่งได้ถูกสร้างขึ้นมาแทนที่วิหารนั้น แต่ชาวฮินดูก็ยังคงทำพิธีสวดภาวนาบนแท่นดินเหนียวที่ระบุจุดที่เป็นสถานที่ประสูติของพระราม ก่อนถึงทศวรรษ 1940s มัสยิดมีชื่อว่า มสายีดีชนมสถาน (Masjid-i-Janmasthan; มัสยิดแห่งสถานที่ประสูติ) ดังที่ปรากฏในเอกสารทางการ
ที่ตั้งของมัสยิดบาบรี > ข้อคัดค้าน

นักประวัติศาสตร์บางส่วน เช่น อาร์ เอส ชาร์มา ระบุว่าข้อกล่าวอ้างว่ามัสยิดบาบรีเป็นจุดที่เป็นชนมภูมิของพระรามนั้นเริ่มมีขึ้นหลังจากศตวรรษที่ 18 และระบุว่าอโยธยาเป็นจุดหมายปลายทางแสวงบุญของชาวฮินดูย้อนไปได้ถึงยุคกลาง และไม่ปรากฏในคัมภีร์ใด ๆ ว่าเป็นศูนย์กลางของการแสวงบุญ ยกตัวอย่างเช่น บทที่ 85 ของวิษณุสมิรตี ระบุรายชื่อสถานที่แสวงบุญ 52 แห่งซึ่งไม่มีชื่อของอโยธยา
นักวิจารณ์จำนวนมากยังอ้างว่าบริเวณที่เป็นอโยธยาในปัจจุบันเดิมทีเป็นพุทธศาสนสถาน ตามที่ระบุได้ตรงกับสาเกตในคัมภีร์พุทธ โรมิลา ฐาปัร ระบุว่าหากไม่ได้พิจารณาแหล่งข้อมูลเชิงปรัมปราวิทยาของฮินดูแล้ว การกล่าวถึงครั้งแรกของอโยธยาในประวัติศาสตร์นั้นย้อนไปได้ถึงศตวรรษที่ 7 โดยพระถังซำจั๋ง ซึ่งระบุว่าบริเวณนี้เป็นพุทธศาสนสถาน
สถานที่อื่น ๆ

ผู้ที่ยึดถือว่าพระรามมีตัวตนจริงในประวัติศาสตร์ระบุว่าพระรามประสูติก่อน 1,000 ปีก่อนคริสต์กาล กระนั้น การขุดค้นทางโบราณคดีที่อโยธยาไม่ปรากฏหลักฐานการตั้งถิ่นฐานของมนุษย์ที่เก่าแก่ถึงช่วงเวลานั้น ด้วยเหตุนี้ จึงมีผู้เสนอสถานที่อื่น ๆ อีกมากมายว่าอาจเป็นชนมภูมิของพระราม
ในเดือนพฤศจิกายน 1990 จันทรเศขร นายกรัฐมนตรีซึ่งพึ่งได้รับการแต่งตั้งสู่ตำแหน่ง ได้พยายามที่จะแก้ไขกรณีพิพาทอโยธยาอย่างเป็นมิตรต่อทั้งสองฝ่าย โดยให้ทั้งชุมชนฮินดูและมุสลิมออกมาแลกเปลี่ยนข้อกล่าวอ้างของตนเหนือพื้นที่ของมัสยิดบาบรีในอโยธยา คณะผู้แทนฝั่งมุสลิมคือคณะกรรมการปฏิบัติงานมัสยิดบาบรี (Babri Masjid Action Committee; BMAC) ซึ่งรวมถึงอาร์ เอส ชาร์มา, ดี เอ็น ฌา, เอ็ม อถัร อะลี และ สุรัช ภัน คณะฝั่งมุสลิมได้นำเสนอหลักฐานที่เป็นบทความทางวิชาการและเสนอทฤษฎีทดแทนเกี่ยวกับชนมภูมิของพระรามที่อื่น ๆ แหล่งข้อมูลเหล่านี้ระบุชนมภูมิที่เป็นไปได้อื่น ๆ รวมแปดแห่งที่แตกต่างกัน ซึ่งรวมถึงสถานที่อื่นนอกอโยธยา ไปถึงในเนปาล และ อัฟกานิสถาน
ในหนังสือตีพิมพ์ปี 1992 เล่ม Ancient geography of Ayodhya (ประวัติศาสตร์โบราณของอโยธยา) นักประวัติศาสตร์ ศยาม นารายัณ ปัณเฑ (Shyam Narain Pande) เสนอว่าพระรามประสูติในบริเวณที่ปัจจุบันคือนครเฮราต ในประเทศอัฟกานิสถาน ในปี 1997 เขาได้เสนอทฤษฎีนี้ในเกสาร "Historical Rama distinguished from God Rama" ("พระรามในแง่ประวัติศาสตร์ กับพระรามในฐานะเทพเจ้า") ในการประชุมประวัติศาสตร์อินเดียใหญ่ครั้งที่ 58 (58th session of the Indian History Congress) ในเบงคาลูรุ ในปี 2000 ราเชศ โกฉัร (Rajesh Kochhar) ยังได้เสนอว่าชนมภูมิของพระรามอยู่ที่อัฟกานิสถานเช่นกัน ในหนังสือ The Vedic People: Their History and Geography ("ชาวพระเวท: ประวัติศาสตร์และภูมิศาสตร์") ระบุว่าแม่น้ำฮารีอูดในอัฟกานิสถาน เป็นแม่น้ำ "สรายุ" ในรามายณะ ส่วนอโยธยาก็ตั้งอยู่บนฝั่งแม่น้ำนี้
ปีเตอร์ วาเรลลาส

ปีเตอร์ วาเรลลาส (อังกฤษ: Peter Varellas; 2 ตุลาคม ค.ศ. 1984 —) เป็นนักกีฬาโปโลน้ำชาวอเมริกัน
ในปี ค.ศ. 2008 เขาได้เข้าร่วมการแข่งขันโอลิมปิกฤดูร้อน 2008 ในรอบชิงชนะเลิศทีมชาติสหรัฐอเมริกา แพ้ทีมชาติฮังการี จึงทำให้ทีมชาติของเขาได้รับเหรียญเงิน
แหล่งข้อมูลอื่น

ปีเตอร์ วาเรลลาส at Sports-Reference.com
ปฏิสัมพันธ์ระหว่างมนุษย์และคอมพิวเตอร์

หน้าจอคอมพิวเตอร์แสดงส่วนประสานระหว่างเครื่องและผู้ใช้แบบมองเห็นได้
ปฏิสัมพันธ์ระหว่างมนุษย์และคอมพิวเตอร์ (อังกฤษ: Human–computer interaction: HCI) เป็นการศึกษาการออกแบบและการใช้งานเทคโนโลยีคอมพิวเตอร์ที่มุ่งเน้นส่วนต่อประสานระหว่างผผู้ใช้กับคอมพิวเตอร์ ผู้ศึกษาศาสตร์ดังกล่าวจะสังเกตวิธีการที่มนุษย์ตอบโต้กับคอมพิวเตอร์และเทคโนโลยีการออกแบบที่ทำให้มนุษย์มีปฏิสัมพันธ์กับคอมพิวเตอร์ในรูปแบบใหม่ ๆ โดยเรียกเครื่องมือที่สร้างปฏิสัมพันธ์ระหว่างมนุษย์กับคอมพิวเตอร์ว่า "ส่วนต่อประสานระหว่างมนุษย์และคอมพิวเตอร์" (อังกฤษ: Human-computer Interface: HCI)
ในแง่ของแขนงการศึกษา ปฏิสัมพันธ์ระหว่างมนุษย์และคอมพิวเตอร์ถือว่าเป็นศาสตร์ที่ผนวกส่วนหนึ่งของวิทยาการคอมพิวเตอร์ พฤติกรรมศาสตร์ การออกแบบ สื่อศึกษา [en] และสาขาอื่นที่เกี่ยวข้องเข้าด้วยกัน ชื่อของศาสตร์นี้เป็นที่แพร่หลายจากหนังสือ The Psychology of Human–Computer Interaction ที่เขียนโดยสจวต เค. คาร์ด [en], อัลเลน นิวเวลล์ [en] และทอมัส พี. มอแรน [en]ใน พ.ศ. 2526 ส่วนการใช้ชื่อนี้ครั้งแรกปรากฏขึ้นใน พ.ศ. 2518 โดยเจมส์ เอช. คาร์ไลสล์ โดยคำนี้สื่อว่าคอมพิวเตอร์มีวิธีการสื่อสารหลากหลายทางในลักษณะปลายเปิดกับมนุษย์มากกว่าเครื่องมืออื่นที่มีความจำเพาะและจำกัด แนวคิดของการสื่อสารเปรียบเทียบปฏิสัมพันธ์ระหว่างมนุษย์และคอมพิวเตอร์กับปฏิสัมพันธ์ระหว่างมนุษย์ด้วยกันนั้นมีความสำคัญต่อการพิจารณาเชิงทฤษฎีในศาสตร์ดังกล่าว
นิยามและศัพท์ที่เกี่ยวข้อง

มนุษย์มีปฏิสัมพันธ์กับคอมพิวเตอร์ได้หลายวิธี และส่วนต่อประสาน (อังกฤษ: interface) ระหว่างทั้งสองฝ่ายมีความสำคัญในการอำนวยความสะดวกระหว่างการโต้ตอบไปมา ในภาษาอังกฤษ ชื่อของศาสตร์มีความหลากหลาย เช่น Human–computer interaction (HCI; แปลว่า ปฏิสัมพันธ์ระหว่างมนุษย์และคอมพิวเตอร์), Human–machine interaction (HMI; แปลว่า ปฏิสัมพันธ์ระหว่างมนุษย์และเครื่อง), Man-machine interaction (MMI; แปลว่า ปฏิสัมพันธ์ระหว่างคนและเครื่อง) หรือ Computer-human interaction (CHI; แปลว่า ปฏิสัมพันธ์ระหว่างคอมพิวเตอร์และมนุษย์) ปัจจุบันโปรแกรมบนคอมพิวเตอร์ เว็บเบราว์เซอร์ คอมพิวเตอร์แบบมือถือและตู้คอมพิวเตอร์ต่างใช้ส่วนต่อประสานกราฟิกกับผู้ใช้ (อังกฤษ: Graphical user interface) ที่แพร่หลายในปัจจุบัน ในขณะที่ส่วนต่อประสานเสียงกับผู้ใช้ [en] (อังกฤษ: Voice user interface: VUI) ใช้ในการการรู้จำคำพูดและระบบสังเคราะห์ ส่วนการผสานส่วนต่อประสานหลายรูปแบบและกราฟิกกับผู้ใช้ที่เกิดขึ้นใหม่สามารถทำให้มนุษย์มีปฏิสัมพันธ์ในรูปแบบที่หลากหลายมากขึ้น การเติบโตของศาสตร์ปฏิสัมพันธ์ระหว่างมนุษย์และคอมพิวเตอร์นำไปสู่คุณภาพของปฏิสัมพันธ์ที่ดีขึ้นและทำให้เกิดแนวการศึกษาใหม่ ๆ ที่มุ่งเน้นไปที่แนวคิดของการผสานรูปแบบมากกว่าการใช้ส่วนต่อประสานรูปแบบใหม่ ส่วนต่อประสานแบบปรับตัวอัจฉริยะมากกว่ารูปแบบฐานสั่งการ และส่วนต่อประสานเชิงรุกมากกว่าเชิงรับ
ข้อมูลที่เกี่ยวข้อง

ประสบการณ์ของผู้ใช้งาน (อังกฤษ: User Experience: UX) คือ ความรู้สึกและประสบการณ์ทั้งหมดที่ผู้ใช้งานได้รับจากการใช้งานผลิตภัณฑ์หรือบริการใด ๆ ซึ่งรวมถึงความสะดวกในการใช้งาน ความสวยงาม ความน่าสนใจ และความสามารถในการตอบสนองความต้องการของผู้ใช้ได้ดี
ประสบการณ์ของผู้ใช้งานไม่ได้ขึ้นอยู่เพียงแค่การออกแบบที่สวยงามเท่านั้น แต่ยังรวมถึงการใช้งานที่ง่ายดาย ตรงกับความต้องการ และทำให้ผู้ใช้รู้สึกพึงพอใจในทุกขั้นตอน
ส่วนต่อประสานกับผู้ใช้ (อังกฤษ: User Interface: UI) คือ ส่วนที่ผู้ใช้มองเห็นและใช้ในการโต้ตอบกับระบบ ซอฟต์แวร์ หรืออุปกรณ์ใด ๆ โดยผ่านทางองค์ประกอบต่าง ๆ ที่ช่วยให้การใช้งานเป็นไปอย่างง่ายดายและสะดวกสบาย เช่น ปุ่มกด เมนู ไอคอน หน้าจอสัมผัส และฟอร์มที่ใช้ป้อนข้อมูล
หน้าที่หลักของส่วนต่อประสานกับผู้ใช้ คือ การทำให้การใช้งานเป็นไปอย่างราบรื่น โดยทำให้การโต้ตอบระหว่างผู้ใช้กับระบบเกิดขึ้นได้อย่างมีประสิทธิภาพ และลดความซับซ้อนที่อาจทำให้ผู้ใช้รู้สึกสับสน
แหล่งข้อมูลอื่น

HCI Review เก็บถาวร 2011-11-01 ที่ เวย์แบ็กแมชชีน
Bad Human Factors Designs
The HCI Wiki Bibliography with over 100,000 publications.
The HCI Bibliography Over 58,000 publications about HCI.
Human-Centered Computing Education Digital Library
Usability Views เก็บถาวร 2011-10-11 ที่ เวย์แบ็กแมชชีน
HCI Webliography with a list of about 100 HCI Organizations worldwide